projecte-aina/catalan_government_crawling huggingface dataset:
L'objectiu de la jornada informativa "Sport and the EU sport policy background" és explicar les oportunitats de finançament disponibles dins el programa Erasmus +.
S'oferirà assessorament i consell sobre la preparació i presentació de propostes, a més de donar suport en els aspectes financers.
La jornada es durà a terme a Brussel·les el 03/03/2016.
També es facilitarà un enllaç per veure la presentació en streaming.
S'ha publicat la "Guia pràctica sobre com evitar els errors més comuns en la contractació púbica dels projectes finançats a càrrec dels Fons estructurals i d'inversió".
Aquesta guia ha estat elaborada per la Comissió Europea juntament amb el Banc Europeu d'Inversions i consta de dues parts.
La primera fa referència a les sis fases del procés de contractació, des de la planificació fins a l'execució.
La segona part ofereix exemples de bones pràctiques i aprofundeix en temes més específics.
Pots descarregar-te-la en aquest enllaç.
L'edició XXIII del Seminari d'assessors se celebrarà al Parador de la Granja (Segòvia) del 19 al 21 d'abril del 2016.
Aquestes jornades s'adrecen a organitzacions i persones que es dediquin a donar suport a la participació en el programa de finançament europeu Horitzó 2020 (H2020) i iniciatives relacionades.
Els interessats a participar hauran de realitzar la preinscripció abans del proper 15 de febrer a les 18:00 h.
Tota la informació sobre el seminari, incloent el formulari de preinscripció, està disponible a la web.
La targeta professional europea (EPC) permet la lliure circulació de professionals de manera més senzilla, gràcies a un certificat electrònic que simplifica el reconeixement de les qualificacions professionals entre Estats membres.
Actualment la targeta està disponible únicament per a farmacèutics, fisioterapeutes, infermers responsables d'atenció general, agents immobiliaris i guies de muntanya.
Al funcionar a través del Sistema d'Informació del Mercat Interior, la comunicació amb les autoritats corresponents es duu a terme mitjançant una xarxa segura.
El proper divendres 29 de gener de 9:30 a 14:15 hores tindrà lloc a l'ESADE Business School a Barcelona una jornada de promoció de les Accions Marie Sklodowska-Curie (MSCA) anomenada " MSCA Bridging Business and Research ".
L'objectiu de l'acte és fomentar la participació de les PIME i el sector empresarial en aquest programa de finançament d'Horitzó 2020.
A través de les accions Marie Sklodowska-Curie (MSCA) les PIME poden col·laborar amb la investigació acadèmica, tenir accés als seus equips tecnològics, i integrar investigadors altament qualificats dins dels seus projectes de recerca.
En el marc del Pla d'Inversions per a Europa (conegut també com a Pla Juncker) la Comissió Europea i el Banc Europeu d'Inversions impulsen dues noves eines específiques per a superar els obstacles a la inversió, donar visibilitat als projectes susceptibles de rebre finançament, proporcionar assistència tècnica i fomentar un ús més intel·ligent dels nous recursos financers i dels ja existents: Portal Europeu de Projectes d'Inversió (EIPP) i Centre Europeu d'Assessorament per a la Inversió (Advisory Hub).
D'una banda, el Portal Europeu de Projectes d'Inversió (EIPP) consistirà en una base de dades de projectes, accessible al públic i de fàcil ús, que proporcioni informació pertinent sobre cadascun dels projectes.
Es tracta d'una eina per a donar visibilitat als projectes, amb la finalitat de donar-los a conèixer per a atraure inversors potencials i ajudar a iniciar, catalitzar i accelerar projectes mitjançant l'atracció d'inversions de qualitat.
Per a formar part d'aquest portal els projectes s'han d'ajustar a un seguit de criteris establerts pel Reglament 2015/1017 (mida mínima de 10 milions d'euros, encaixar en les 6 àrees previstes en aquest reglament, preveure el seu inici en els tres anys següents a la submissió del projecte, etc).
D'altra banda, el Centre Europeu d'Assessorament per a la Inversió ( Advisory Hub ) ofereix un únic punt d'accés a serveis d'assessorament i assistència tècnica per a capacitar els actors públics i privats que vulguin presentar projectes financerament viables.
Les comunitats catalanes de l'exterior ofereixen cursos de català de diferents nivells per a totes aquelles persones que vulguin acostar-se o aprofundir en el coneixement de la llengua catalana.
Moltes d'aquestes comunitats també tenen iniciatives adreçades als infants i joves en les quals, en un ambient lúdic, ofereixen espais de lleure en català per fomentar la seva socialització en la nostra llengua, més enllà de l'àmbit familiar.
En aquest mapa trobareu les comunitats catalanes que imparteixen cursos de català.
Clicant sobre la comunitat que us interessi accedireu a les dades per contactar-hi.
Aquells catalans i catalanes que estigueu de visita o en estades temporals a Catalunya i desitgeu fer els tràmits al Registre de catalans residents a l'exterior de forma presencial, us oferim la possibilitat de fer-ho de dilluns a divendres de 9 h a 14 h al c/ Pietat, 2, de Barcelona.
Us rebrà una persona del Servei de la Catalunya Exterior i us assessorarà amb el que necessiteu respecte dels tràmits al Registre.
El Consell de la Catalunya Exterior és un òrgan col·legiat que assessora el Govern sobre la política que s'ha de dur a terme en l'àmbit de les Comunitats Catalanes a l'Exterior.
L'Àrea de la Catalunya Exterior de la Secretaria d'Afers Exteriors és l'òrgan administratiu encarregat d'organitzar les reunions, elaborar la documentació i fer el seguiment de les conclusions i dels acords presos pel Consell.
La composició del Consell de la Catalunya Exterior s'ha de determinar per decret i ha d'incloure, en tot cas, els òrgans del Govern competents en matèria d'acció exterior, migracions, cultura i educació; una representació dels organismes, consorcis i institucions participats per la Generalitat que treballin en els àmbits de la internacionalització i la projecció exterior, especialment de l'economia, la llengua i la cultura, i una representació de les comunitats catalanes a l'exterior i de les federacions reconegudes.
En la designació dels membres del Consell que formen part de les comunitats catalanes a l'exterior i de les federacions, basada en criteris democràtics, s'ha de procurar assolir una representació equilibrada de dones i homes i d'àrees geogràfiques.
Els membres del Consell de la Catalunya Exterior són nomenats per a un període de quatre anys, renovable per períodes de la mateixa durada, llevat del cas dels membres que ho siguin per raó del càrrec, amb una limitació de dos mandats.
El Consell està regulat en l'article 21 del capítol IV de la Llei 8/2017, del 15 de juny, de la comunitat catalana a l'exterior.
Les comunitats catalanes a l'exterior són entitats privades, oficialment reconegudes en els seus llocs d'establiment i també pel Govern de la Generalitat de Catalunya, d'acord amb el què preveu la Llei 8/2017, de 15 de juny, de la comunitat catalana de l'exterior.
Actualment (desembre 2018), hi ha més de 100 entitats oficialment reconegudes i en actiu arreu del món.
La més antiga fou creada el 1840 a l'Havana, Cuba: la Societat de Beneficència de Naturals i Descendents de Catalunya, amb l'objectiu principal de donar ajut i suport a aquells catalans i catalanes emigrats des de principis del s.
XIX que, per diversos motius, es trobaven en situació de necessitat o precarietat.
Malgrat que es considerin inconstitucionals alguns punts del pla, el fons de la sentència confirma la capacitat de dur a terme acció exterior
El conseller d'Acció Exterior, Relacions Institucionals i Transparència, Bernat Solé, ha valorat aquest dimarts la sentència del Tribunal Constitucional que anul·la part del Pla d'acció exterior i de relacions amb la Unió Europea.
En una atenció als mitjans al Parlament, Solé ha explicat que, encara que els jutges consideren inconstitucionals alguns punts d'aquest pla, la sentència de l'alt tribunal " serveix per reafirmar la capacitat que té el Govern de dur a terme acció exterior ". "
Seguim i seguirem fent acció exterior perquè en tenim plenes competències ", ha subratllat el conseller, que ha posat en valor la necessitat d'internacionalització de Catalunya, especialment en el complex context global de la crisi sanitària per la COVID-19.
Es tracta, de fet, d'una aposta que avui el Govern ha refermat amb l'aprovació de l'obertura de tres noves delegacions a Austràlia, el Japó i Senegal.
Solé ha insistit que el text del Tribunal Constitucional " en cap moment qüestiona les competències del Govern " i que, per tant, " confirma la possibilitat de seguir fent acció exterior ".
En aquest sentit, el conseller ha alertat que la sentència valora " supòsits " que es podrien derivar del Pla. "
Nosaltres no parlem de supòsits, sinó que parlem de realitats.
I la realitat és que avui tot allò que fa el Govern a través de la seva acció exterior és troba plenament en el marc de les competències que tenim ", ha afirmat.
Pel que fa al Consell de Diplomàcia Pública, el Diplocat, el conseller d'Acció Exterior ha negat que la sentència qüestioni l'existència de l'organisme i es limita a exposar la confusió que pot generar el terme de diplomàcia pública.
L'alt tribunal no qüestiona " que pugui continuar projectant Catalunya al món ", ha assenyalat Solé.
El Tribunal Constitucional ha declarat inconstitucional aquest dimarts alguns punts del Pla estratègic d'acció exterior i de relacions amb la Unió Europea, aprovat pel Govern el juny del 2019 i suspès l'octubre del mateix any, perquè considera que podria vulnerar la competència de l'Estat en l'àmbit de les relacions internacionals.
La sentència arriba el mateix dia que el Govern ha aprovat l'obertura de tres noves delegacions a l'exterior a Austràlia, el Japó i el Senegal.
L'ampliació del nombre de delegacions augmenta, així, de 15 a 18, i el Govern passa a tenir presència institucional a tot el món.
Amb aquestes noves delegacions, el Govern reforça la seva xarxa d'oficines a l'exterior per optimitzar la col·laboració amb les contraparts internacionals en l'esforç per contenir la pandèmia i alhora contribuir a la reactivació econòmica del país.
El Govern ha aprovat aquest dimecres el Pla nacional per a l'Agenda 2030 a Catalunya, assumint el mandat que Nacions Unides va aprovar el 2015 per al desenvolupament sostenible i per al qual va marcar 17 Objectius de Desenvolupament Sostenible (ODS) a assolir el 2030.
En la resolució que aprova l'Agenda 2030, s'encoratja a adoptar respostes nacionals que concretin els ODS segons les característiques de cada territori.
En aquest sentit, el Pla nacional aprovat pel Govern conté 920 compromisos o objectius programàtics.
Coincidint amb el 4t aniversari de l'aprovació de l'Agenda 2030 per les Nacions Unides, els 13 departaments de la Generalitat han participat en l'elaboració del document, que garantirà la coherència de les polítiques públiques
La publicació, editada pel Centre d'Estudis de Temes Contemporanis en col·laboració amb l'Oficina per als Drets Civils i Polítics, explora les amenaces actuals des del punt de vista de la desinformació, l'extrema dreta, els nacional-populismes i els drets de ciutadania, amb reflexions de Simona Levi, Jordi Vaquer o Alba Sidera, entre molts altres.
Aquest dijous 1 d'octubre, la revista IDEES ha publicat el seu monogràfic número 50, " En defensa de la democràcia: els drets civils i polítics amenaçats al segle XXI ".
El dossier, que reflexiona sobre l'estat de la democràcia al món, analitza les principals amenaces a les quals han de fer front les societats democràtiques actuals des del punt de vista de la llibertat d'expressió, l'extrema dreta i els nacional-populismes, la desinformació i les fake news, la judicialització de la política, el dret de manifestació i protesta, el dret a vot o els drets de ciutadania.
I ho fa a través de les reflexions d'expertes i experts com Simona Levi, Jordi Vaquer, Alba Sidera o Matthias Quent, entre d'altres.
El monogràfic, editat pel Centre d'Estudis de Temes Contemporanis (CETC) en col·laboració amb l'Oficina de Drets Civils i Polítics de la Generalitat de Catalunya, es publica en format digital i anirà incorporant nous continguts mensualment.
Les fotografies dels articles les firma el fotoperiodista Jordi Borràs.
A més, els continguts del dossier estaran disponibles en català, castellà i anglès.
Segons Pere Almeda, director del CETC, "davant dels nombrosos perills que amenacen la democràcia no podem quedar-nos de braços plegats.
L'hem conceptualitzat des de la preocupació creixent sobre la situació d'involució de drets i llibertats", afirma.
En l' editorial del monogràfic, Pere Almeda i Adam Majó, director de l'Oficina de Drets Civils i Polítics, alerten que "la democràcia no és inevitable, ni és el destí final de pobles i nacions.
No podem donar per fet que sigui el sistema polític del futur".
També denuncien les creixents desigualtats que han empobrit les classes mitjanes; fet que, en un context de canvi tecnològic i ús massiu de les xarxes socials, és aprofitat pels discursos excloents enmig d'una onada autoritària que afecta el món sencer.
En els propers mesos, el dossier incorporarà noves veus internacionals.
En les propera entrega, a finals d'octubre, es podran llegir els textos d' Ece Temelkuran, Blanca Garcés, Joaquin Urías, Peter Olivier, Andrés Antebi o Josep Lluís Martí, entre d'altres.
Paral·lelament, es publicaran una sèrie d'informes regionals sobre la situació dels Drets Humans al món, en els quals hi participaran diverses entitats i institucions internacionals coordinades per l'Institut de Drets Humans de Catalunya (IDHC).
En aquest visor, actualitzat constantment des de les quinze Delegacions del Govern a l'exterior, hi trobareu informació d'última hora sobre les restriccions que estan aprovant els diferents països davant la situació d'emergència sanitària generada pel coronavirus.
Podeu consultar i descarregar aquestes dades a la pàgina de Dades Obertes.
També podeu seguir les xarxes socials del Departament d'Acció Exterior, Relacions Institucionals i Transparència per consultar la informació actualitzada:
El conseller els emplaça a explicar al món la situació de Catalunya després de la decisió del Tribunal Suprem, que veu com una "nova vulneració de drets humans per part de l'Estat"
La Secretaria de Transparència i Govern Obert ha presentat avui el 7è volum del llibre de Govern Obert: Les dades obertes i la intel·ligència artificial, eines per a la igualtat de gènere.
En l'acte hi han intervingut el secretari Jordi Foz i la directora general de Transparència i Dades Obertes, Núria Espuny.
Aquest divendres farà cinc anys que l'Assemblea General de les Nacions Unides va aprovar l'Agenda 2030, amb el compromís explícit d'avaluar la seva implementació.
L'Institut d'Estadística de Catalunya (Idescat) i el Consell Assessor per al Desenvolupament Sostenible (CADS) han presentat avui un conjunt d'indicadors per als 17 Objectius de Desenvolupament Sostenible (ODS) a Catalunya, que s'han s'incorporat a l'estadística oficial de Catalunya, i permetran seguir el compliment de l'Agenda 2030 al nostre país.
La convocatòria de projectes de desenvolupament i educació per al desenvolupament està destinada a ONGs, universitats i centres de recerca de Catalunya i compta amb una dotació de 10 M€, que s'afegeixen a d'altres aportacions de l'executiu al sector de la cooperació enguany
El conseller d'Acció Exterior, Relacions Institucionals i Transparencia, Bernat Solé, ha fet entrega, aquesta tarda, del segell Infoparticipa, el guardó amb el qual la Universitat Autònoma de Barcelona (UAB) premia les administracions públiques que han demostrat un nivell de transparència més alt el darrer any.
El 25 de setembre de 2015 l'Assemblea General de les Nacions Unides va aprovar la resolució Transformar el nostre món: l'Agenda 2030 per al desenvolupament sostenible, que conté 17 objectius de desenvolupament sostenible (ODS) per assolir en l'horitzó de l'any 2030.
Els ODS cobreixen la dimensió social, econòmica i ambiental de la sostenibilitat i aborden cinc grans àmbits: planeta, persones, prosperitat, pau i aliances.
Per commemorar el cinquè aniversari de l'Agenda 2030, des del Departament d'Acció Exterior, Relacions Institucionals i Transparència s'han organitzat una sèrie d'actes que fan referència a l'assoliment dels diferents objectius.
El conseller d'Acció Exterior, Relacions Institucionals i Transparència, Bernat Solé, ha reclamat aquest dissabte a En Comú Podem que traslladi al Govern espanyol l'acord majoritari del Parlament de Catalunya que demana "suprimir el sistema de vot pregat i impulsar un procediment més àgil".
El Grup de Treball de Detencions Arbritràries remarca que la resolució dels presos polítics segueix sent vàlida
El proper 29 de setembre, el Consell de Diplomàcia Pública de Catalunya (Diplocat) i les dues entitats municipalistes, l'Associació Catalana de Municipis (ACM) i la Federació de Municipis de Catalunya (FMC), amb la col·laboració del Departament d'Acció Exterior, Relacions Institucionals i Transparència de la Generalitat de Catalunya, oferiran un seminari telemàtic específic per al món local centrat en les oportunitats de finançament europeu que hi ha per als ens locals.
Les delegacions del Govern a l'exterior s'han adaptat a les circumstàncies excepcionals d'enguany, i han combinat actes presencials amb nombroses propostes en línia per commemorar l'Onze de Setembre.
Un canvi de format que dona l'oportunitat de compartir també amb el públic de Catalunya una àmplia i diversa oferta cultural per celebrar la Diada, i permet apropar-se a la comunitat catalana a l'exterior.
A continuació trobareu les diferents propostes.
S'han resolt el 99% de les 1.629 consultes i peticions d'ajuda rebudes des de 109 països
La Generalitat finança onze organitzacions catalanes de cooperació al desenvolupament i organismes multilaterals per a projectes de salut, accés a l'aigua i seguretat alimentària
Es tracta de dades del Departament de Salut entre les quals destaquen les xifres sobre l'impacte específic a les residències de gent gran, el nombre d'ingressos a les UCI o el risc de rebrot
El director general de Cooperació al Desenvolupament i la directora de l'ACCD es reuneixen amb el secretari de Govern de Nariño, Franscisco Cerón, a qui traslladen la voluntat del Govern de continuar treballant a la regió
La situació derivada de la COVID-19 ha fet encara més evident el conflicte existent entre la vida personal, familiar i laboral, especialment per a les dones.
Per atendre aquesta realitat urgent, el Consell Assessor per al Desenvolupament Sostenible (CADS), la Secretaria de Transparència i Govern Obert i el Centre d'Estudis de Temes Contemporanis (CETC) impulsen un seminari sobre polítiques públiques de cura i conciliació.
El conseller d'Acció Exterior, Relacions Institucionals i Transparència, Bernat Solé, ha donat la benvinguda, aquesta tarda, a la taula rodona: Experiències internacionals en la lluita contra la corrupció i en l'enfortiment de la integritat que ha organitzat la Secretaria de Transparència i Govern Obert, coincidint amb el Dia Internacional de la Democràcia.
Exigeix al Govern espanyol que compleixi les sentències de diferents tribunals que donen a la Generalitat les competències d'acollida, amb els recursos i efectius necessaris
El conseller d'Acció Exterior exigeix que es compleixin els compromisos europeus d'acollida de refugiats
El conseller d'Acció Exterior, Relacions Institucionals i Transparència, Bernat Solé, i la delegada del Govern davant la UE, Meritxell Serret, s'han reunit aquest migdia amb el ministre-president de Flandes, Jan Jambon, en el marc del viatge oficial del conseller a Brussel·les.
El conseller d'Acció Exterior, Relacions Institucionals i Transparència, Bernat Solé, ha donat la benvinguda, per via telemàtica, a la Comissió Interdepartamental de Transparència i Govern Obert (CITGO) que s'ha celebrat a les 17.30 hores.
Aquesta trobada, la primera que presideix Solé des que encapçala el Departament com a conseller, ha comptat amb l'assistència del secretari general del Departament, Aleix Villatoro, i amb la intervenció del secretari de Transparència i Govern Obert, Jordi Foz, la directora general de Transparència i Govern Obert, Núria Espuny i el director general de Participació, Ismael Peña López.
El Departament d'Acció Exterior, Relacions Institucionals i Transparència convoca dues ajudes per donar suport a la tasca de promoció exterior que fan les comunitats catalanes a l'exterior i les entitats catalanes amb projecció internacional.
En total, el Govern de la Generalitat hi destina 1.550.000 euros.
Per primera vegada, aquestes subvencions es convoquen en règim de concurrència competitiva.
El Pla anual de cooperació al desenvolupament 2020 és el primer que s'emmarca totalment en les línies establertes pel Pla director de cooperació al desenvolupament 2019-2022, d'acord amb l'Agenda 2030 i els Objectius de Desenvolupament Sostenible (ODS).
Les bases principals són l'Enfocament de Gènere i Basat en Drets Humans (EGiBDH), la coherència de polítiques, l'avaluació estratègica i operativa, la gestió i tractament de les dades i la incorporació de les tecnologies digitals.
El conseller d'Acció Exterior, Relacions Institucionals i Transparència, Bernat Solé, ha estat l'encarregat de fer el discurs d'obertura del Local and Regional Governments Day, que s'emmarca dins del High-Level Political Forum for Sustainable Development (HLPF), la principal cimera de desenvolupament sostenible de Nacions Unides reunida anualment per revisar la implementació de l'Agenda 2030.
Aquesta edició té lloc de manera telemàtica, del 7 al 16 de juliol, i els participants hi debaten l'estat dels Objectius de Desenvolupament Sostenible (ODS) davant l'impacte de la pandèmia de la COVID-19 arreu del món.
Es tracta de dades del Departament de Salut entre les quals destaquen les xifres sobre l'impacte específic a les residències de gent gran, el nombre d'ingressos a les UCI o el risc de rebrot
El Portal de dades obertes de la Generalitat de Catalunya inclou des d'avui dades en format obert per facilitar de manera pública i transparent el seguiment epidemiològic de la pandèmia de la COVID-19 a Catalunya mitjançant els indicadors clau, com ara el risc de rebrot, definits al Pla de control de la transmissió de la COVID-19.
Les noves dades que es poden trobar al catàleg de dades obertes han estat treballades pel Departament de Salut, que des de dijous passat disposa del web dadescovid.cat, actualitzat diàriament.
A partir d'avui, la ciutadania també pot trobar en format de dades obertes les xifres de Salut, que inclouen dades destacades del seguiment epidemiològic com ara l'afectació específica a les residències de gent gran, les hospitalitzacions i els ingressos a les UCI o la mitjana d'edat de les persones afectades.
El catàleg també inclou indicadors com el risc de rebrot o la velocitat de la propagació del virus, i tot plegat es pot consultar en els següents enllaços per comarca, regió sanitària o província:
Amb aquesta informació ja disponible al Portal de dades obertes, els ciutadans i ciutadanes podran consultar les dades, descarregar-se-les i creuar-les amb altres conjunts de dades sobre l'impacte de la COVID-19 a Catalunya que ja estan publicats, com ara les repercussions de la pandèmia en l'àmbit laboral o les afectacions que ha tingut en el medi ambient i la mobilitat.
Tots aquests conjunts de dades es poden trobar aquí.
El Govern de Catalunya segueix ampliant, així, els conjunts de dades a disposició de la ciutadania i reforça el paper que ha tingut la transparència en la gestió de la COVID-19 a Catalunya des de l'inici de la crisi sanitària.
El Departament d'Acció Exterior, Relacions Institucionals i Transparència ha obert al llarg d'aquests mesos diferents conjunts de dades sobre l'impacte de la COVID-19 en diversos àmbits gràcies a la feina conjunta amb altres departaments del Govern.